钦定古今图书集成/明伦汇编/氏族典/第285卷 > 黄元承
## 钦定古今图书集成/明伦汇编/氏族典/第285卷 > 黄元承

按《万姓统谱》：元承字子厚，婺源横槎人。以荫主杭之
于潜簿，累迁至镇江丹阳令，所至以廉称。知丹阳时，
招延乡人王伯修教授诸子。王尝借书于县民，元承
见而怪之曰：“昔人以借书招馈金之谤，独不闻乎？”亟
召而返之。至于常俸，不能自给，辄令家人鬻产以继
之。其自守如此。后遇贼，不屈而死。